
CONCLUZII 


Actele teroriste sunt acte criminale şi, în 
consecință măsurile, adoptate pentru 
autoprotecția împotriva acestora sunt 
similare celor adoptate în scopul 
autoprotecției împotriva crimelor. 

Fiecare angajat al Ministerului Apărării, 
nu doar persoanele de rang înalt, poate 
constitui o țintă potențială pentru 
teroriști. 

Obiectivul principal al măsurilor de 
protecție a personalului şi obiectivelor 
MApN îl constituie orientarea generală a 
personalului Ministerului şi membrilor 
familiilor acestora pe linia prevenirii, 


descurajării sau evitării actelor 
teroriste, precum şi însuşirea unor 
instrucțiuni de bază, aplicabile în cazul în 
care personalul menționat devine victimă 
a unui atac terorist. 

Personalul Ministerului Apărării 
Naţionale poate reduce probabilitatea 
unor atacuri teroriste prin aplicarea unor 
măsuri cu caracter general de prevenire şi 
descurajare, prezentate în propunerea de 
Ghid pentru aplicarea măsurilor 
preventive de protecție individuală a 
personalului Ministerului Apărării 
Naționale împotriva acțiunilor teroriste. 


1. Măsuri preventive de protecție individuală a personalului 
Ministerului Apărării Naționale împotriva acțiunilor teroriste 

Definit sintetic, terorismul reprezintă un 
fenomen istoric de mare complexitate şi 
intensitate, cu caracter de continuitate şi 
determinare pluridimensionată, având trăsăturile 
actualități şi tendințe de expansiune liniară în 
direcțiile internaționalizării, instituționalizării şi 
creşterii cantitative şi calitative. Datorită limitelor 
în stabilirea standardelor internaţionale privind 
paradigma interpretativă, socială şi politică, a 
fenomenului, termenul este asociat următoarelor 
caracteristici definitorii: 

e este un act cu motivaţie în special politică 
sau religioasă; 

e cuprinde utilizarea 
amenințarea cu violenţa, 

e este destinat să influențeze un public-ţintă 
situat dincolo de victima imediată sau potențială. 


violenței şi/sau 


Sunt considerate acțiuni cu caracter terorist 
acţiunile neconvenţionale concepute, planificate, 
organizate şi executate cu violență de către 
indivizi sau  grupări/organizaţii conspirative, 
neangajați/neangajate militar/paramilitar, îndrep- 
tate împotriva unor personalități, obiective militare 
ori simboluri naţionale, în scopul răzbunării, 
obținerii unor avantaje sau denigrării, lezării şi 
intimidării instituţiilor Armatei pentru obţinerea 
acordului şi sprijinului statului român față de 
poziţia şi revendicările promovate. 

Ca principale posibile forme de manifestare, 
acțiunile cu caracter terorist îndreptate împotriva 
personalului şi obiectivelor militare cuprind: 

> răpirea personalităților cu rang de 
demnitar în Ministerul Apărării Naționale; 

> luarea de ostatici în obiectivele militare; 


> atacarea şi/sau ocuparea obiectivelor 
militare; 

> pirateria îndreptată împotriva mijloacelor 
de transport terestre, aeriene şi navale aparținând 
Ministerului Apărării Naționale ori cu care se 
deplasează demnitari sau personal militar; 

> utilizarea armelor nucleare, bacteriologice 
şi chimice împotriva personalului şi unităților 
Armatei; 

> acțiunile cu caracter de diversiune şi 
sabotajele îndreptate împotriva obiectivelor 
militare; 

> orice alt tip de acțiune, nestandardizată, 
care se încadrează în limitele definiției enunțate 
anterior. 

Acţiunile îndreptate împotriva personalului şi 
obiectivelor militare ale Ministerului Apărării 
Naţionale sunt considerate, potrivit legii, tratatelor 
şi convențiilor încheiate, precum şi practicii 
internaționale, amenințări la adresa siguranței 
naţionale a României. 

Având în vedere faptul că antiterorismul şi 
contraterorismul reprezintă cele mai importante 
modalități de luptă împotriva terorismului, 
considerăm că prima dintre ele, care în esență 
vizează schimbul de informaţii, avertizarea asupra 
pericolelor, asistenţă aeriană şi protecție maritimă, 
asistență pentru retragerea cetățenilor sau forțelor 
în care riscul terorist este în creştere, trebuie să 
constituie o preocupare permanentă în studiul 
acestui fenomen. 

Astfel, am determinat unele situaţii posibile 
în care anumite persoane se pot găsi şi am 
identificat o serie de măsuri şi atitudini ale 
acestora, ce trebuie luate la apariţia pericolului 
terorist. 


2. Ghid pentru aplicarea măsurilor preventive de protecţie individuală 
a personalului Ministerului Apărării Naţionale împotriva acțiunilor teroriste 


În continuare, vom prezenta, sub forma unui 
ghid, contribuția noastră la punerea în practică a 
măsurilor preventive de protecție individuală a 
personalului Ministerului Apărării Naţionale 
împotriva acțiunilor teroriste. 


a. Măsuri cu caracter permanent 


- personalul de serviciu să nu divulge informaţii 
despre şefi, personal etc., fără verificarea 
solicitantului prin legături publice şi fără acordul 
celor despre care se cer astfel de informaţii; 

- abordarea, în cadrul familiei, a unor măsuri de 
urmat în cazul unei ameninţări la adresa securității 
acesteia; 

- informarea autorităților competente despre 
anumite persoane sau activități suspecte; 

- evitarea disputelor sau confruntărilor în 
public; 

- nedivulgarea către persoane necunoscute a 
adresei personale, numărului de telefon sau a 
oricăror informații privind familia; 

- deținerea, în permanență, a unui minim de 
medicamente şi a datelor privind grupa sanguină 
sau eventualele probleme medicale deosebite; 

- adoptarea unui comportament rezervat, fără a 
etala sume mari de bani; 

- stabilirea unui sistem personalizat de 
semnalizare/anunțare a familiei sau cunoscuților, în 
cazul apariției unui pericol; 

- elaborarea unor variante de acțiune pentru 
eventualitatea în care unul dintre membrii de 
familie este luat ostatic. 


b. La domiciliu 


- instalarea unor uşi, ferestre şi a unor 
dispozitive de închidere şi siguranță (yale, broaște) 
solide şi sigure, care să nu permită accesul prin 
efracție; 

- înlocuirea urgentă a dispozitivelor de 
închidere a locuinței în eventualitatea pierderii sau 
sustragerii cheilor acestora; 

- iluminatul corespunzător al perimetrului 
exterior al locuinței; 

- crearea aparenței că în locuință se află 
permanent cineva, prin instalarea unor dispozitive 
de control a luminilor sau de pornire/oprire 
automată a receptoarelor radio/tv.; 

- instalarea unor vizoare la uşi; 

- evitarea lăsării copiilor mici singuri în 
locuinţă sau a cheilor locuinţei asupra lor; 

- pregătirea copiilor privind modul de anunțare 
a poliției şi a furnizării datelor cerute pentru 
identificare şi localizare; 

- utilizarea draperiilor opace pe timpul nopții; 

- neacceptarea unor pachete provenite de la 
surse sau persoane necunoscute; 

- evitarea comunicării prin telefon a numelui, 
gradului şi funcţiei, precum şi menţionarea acestor 
date la vedere; 

- instalarea unor dispozitive de detecție 
automată a fumului, focului şi alarmare în caz de 
incendiu; 

- neacceptarea pătrunderii persoanelor străine în 
locuință fără identificarea prealabilă a acestora; 


- evitarea expunerii îndelungate la balcoane sau 
ferestre; 


- reducerea probabilității ca obiecte sau 
înscrisuri aruncate la pubele menajere să devină o 
sursă de informații pentru cei care pregătesc o 
acțiune teroristă. 


c. Pe timpul călătoriei cu un autovehicul 


c.1 Reguli generale 

- pregătiți-vă maşina şi verificați-o pentru a vă 
asigura că este în perfectă stare de funcționare; 

- studiaţi toate traseele existente; 

- schimbaţi-vă frecvent traseul; 

- reperaţi toate locurile care vă pot servi drept 
refugiu; 

- când sunteţi în interiorul maşinii, orientați în 
aşa fel oglinzile retrovizoare încât să aveţi o cât 
mai bună vizibilitate; 

- nu încredințaţi niciodată cheile maşinii 
dumneavoastră unor persoane necunoscute; 

- faceţi în aşa fel încât să conduceţi în acele 
momente ale zilei când circulația este cel mai puţin 
aglomerată; 

- feriți-vă de tot ceea ce v-ar putea obliga să 
vă opriţi într-un loc neobişnuit; 

- continuați-vă cât mai repede posibil drumul, 
ocoliți rapid obstacolul apărut; 

- nu vă opriți mereu în acelaşi loc pe traseul 
dumneavoastră; 

- informaţi-vă familia sau colegii despre ora la 
care veți sosi; 

- conduceţi numai pe drumurile şi pe străzile 
principale; 

- verificați dacă sunteți urmărit; 

- învăţaţi să recunoaşteți maşinile care se află 
în cartierul (zona) unde locuiţi; 

- semnalaţi imediat orice acțiune de supra- 
veghere pe care considerați că aţi descoperit-o. 


c.2 Poziţia autovehiculului la lumina roşie a 
semaforului 

Autovehiculul trebuie astfel oprit încât 
portiera şi fereastra acestuia să nu se alinieze cu 
cele ale autovehiculului de pe banda alăturată. 
Trebuie încercată oprirea maşinii la jumătatea 
distanţei între două autovehicule. 

Acest principiu se aplică şi atunci când 
conduceţi cu viteză redusă în trafic foarte dens sau 

în orice altă situaţie în cursul căreia autovehiculul 
rulează cu viteză mica sau este oprit. 

c.3. Procedura de verificare a 
autovehiculelor 

În cazul în care autovehiculul este lăsat 
nesupravegheat o perioadă mai mare de timp şi 
există indicii sau amenințări, se recomandă: 

e Pe perimetrul înconjurător 

Înainte de a atinge autovehiculul, trebuie să se 
procedeze la observarea zonei înconjurătoare, cu 
excepția, pentru moment, a spațiului situat sub 
maşină. Trebuie să se verifice dacă în zona 
imediată există: 

- bucăţi de hârtie adezivă, sfoară etc.; 
- urme de paşi pe sol, urme de cric pe lângă 
maşină sau alte elemente suspecte. 
e La exterior 

- se verifică dacă portierele, ferestrele, 
portbagajul sau capota au fost forțate, dacă a fost 
zgâriată vopseaua la încuietori sau la rezervorul de 
benzină; 

- se observă, cu atenție, dacă maşina a fost 
atinsă recent, după amprentele digitale de pe 
portbagaj, de pe capotă sau de pe capacele roților. 

e Suprafața de sub autovehicul 

Dacă maşina a fost adăpostită, este posibil ca 
un dispozitiv exploziv (bombă) să fie plasat, cel 
mai adesea, sub autovehicul. De aceea, este indicat 
să observați dacă: 

- există urme de paşi; 

- se observă pe jos obiecte (pietre, iarbă etc.) 
care pot proveni de sub autovehicul; 

- se observă atârnând fire, cabluri de grosimi 
diferite. 

Este indicat: 

- să vă uitaţi sub autovehicul şi pe lângă roți; 

- să scoateţi capacele roților şi să le verificaţi, 
să verificați piulițele care fixează roțile; 

- să verificați dacă toba de eşapament a fost 
atinsă şi dacă s-a introdus în aceasta vreun obiect; 

- să verificați dacă buşonul rezervorului de 
benzină a fost forțat; 

- să vă uitaţi în interiorul tubului care 
alimentează rezervorul de benzină, pentru a vă 
asigura că nu s-a introdus nimic în acesta; 

- să controlați spațiul de sub barele de 
protecție, spaţiul de deasupra roţilor, spațiul de 
deasupra trenului de rulare, spațiul de sub motor şi 
de sub rezervorul de benzină. 

e Accesul în autovehicul 


- intrați în maşină pe uşa din faţă dreapta; 

- verificaţi cu grijă interiorul, într-o succesiune 
logică începând, de exemplu, cu podeaua; 

- ridicați covoraşul/mocheta pentru a vă 
asigura că în locul respectiv nu a fost plasat un 
detonator care funcționează la apăsare; 

- priviţi sub banchetele din față, apoi ridicaţi şi 
verificaţi banchetele din spate; 

- verificați dacă panourile portierelor sunt 
intacte; 

- verificați dacă sub tabloul de bord atârnă 
vreun fir metalic sau de sfoară; 

- verificați scrumierele, aprinzătorul de ţigări, 
difuzorul din spate şi luminile; 

- asiguraţi-vă că nu sunt fire agățate de pedale; 

- inspectați interiorul portierei din stînga 
înainte de a deschide; 

- autovehiculele au, în general, 
capcane în faţă stânga sau în spate dreapta. 


dispuse 


e Deschiderea capotei 

Indiferent dacă se deschide din exterior sau 
din interior, la ridicarea capotei: 

- asigurați-vă că nu a fost agăţat nimic de 
ambreiaj, frână, accelerator, mecanismul direcției; 

- observați dacă a fost deplasat filtrul de aer; 

- verificați dacă există fire electrice deosebite, 
noi, prea curate sau într-un loc neobişnuit; 

- verificați dacă există pachete care ar putea 
conține un mecanism exploziv sau incendiar; 

- dacă găsiți ceva suspect, alertați imediat 
autoritățile competente. 

Nu trebuie să încercați să tăiaţi, să trageţi 
sau să ridicaţi ceea ce găsiţi, indiferent de ce ar 
fi. 

e La deschiderea portbagajului 

Aveţi în vedere următoarele elemente: 

- verificați portbagajul golindu-l; 

- observați dacă sunt agăţate fire la lanternele 
sau semnalizatoarele din spate; 

- verificați spatele autovehiculului şi spaţiul de 
sub roata de rezervă; 

- controlaţi lada cu scule; 

- verificați spaţiul dinapoia banchetei din 
spate; 

- verificaţi rezervorul de benzină (dacă acesta 
este vizibil). 

După ce aţi stabilit că nu a fost plasat nici un 
dispozitiv exploziv sub autovehicul sau în 
interiorul acestuia, puteți demara, numai după ce v- 
ați asigurat că toate comenzile de la tabloul de bord 


COLOCVIU STRATEGIC Nr. 1 CXXXII), ianuarie 2005 


5 


funcționează corect: farurile, radioul, claxonul, 
încălzirea,  climatizatorul,  ştergătoarele şi 
semnalizatoarele. 


d. In hoteluri (cămine de garnizoană, 
case de vacanţă, case de odihnă) 


- informaţi-vă în legătură cu modul de 
anunțare a personalului de pază a obiectivului în 
care vă aflați; 

- păstraţi, în permanență, cheile camerei 
asupra dumneavoastră şi nu comunicaţi persoanelor 
necunoscute numărul acesteia; 

- observați persoanele sau activitățile suspecte 
din zona obiectivului în care vă aflați; 

- nu permiteți accesul persoanelor necunoscute 
în camera dumneavoastră; 

- informaţi-vă despre dispunerea ieşirilor de 
urgenţă, şi a locului de dispunere a dispozitivelor 
de stingere a incendiilor; 

- păstraţi în ordine obiectele din cameră, 
precum şi efectele personale, pentru a putea 
observa rapid eventualele modificări ale acestora 
sau prezența unor obiecte străine. 


e. În situaţia deplasării şi desfăşurării 
unor activități (misiuni) în străinătate 


- în măsura posibilităţilor, pentru deplasare, 
utilizați aeronave militare; 

- calculaţi-vă sosirea la aeroport, pentru 
îmbarcare, în aşa fel încât să reduceţi cât mai mult 
timpul de aşteptare; observați cu atenţie eventualele 
activităţi suspecte în zona de aşteptare; 

- nu menționați gradul, funcția militară sau 
adresa pe documentele de călătorie, rezervările 
pentru hotel sau bagaje; 

- în avion, alegeţi un loc situat lângă fereastră 
şi în secțiunea de mijloc a acestuia, întrucât acesta 
oferă o protecţie sporită şi este mai puţin accesibil 
decât cele apropiate de interval; 

- nu abordaţi aspecte privind gradul, funcţia şi 
țara din care proveniţi în discuțiile cu ceilalți 
pasageri; 

- în măsura posibilităților, utilizați un paşaport 
turistic atunci când vă deplasaţi în zone ce prezintă 
un risc ridicat şi păstraţi în bagaje paşaportul de 
serviciu, documentele personale de identificare, 
ordinul de serviciu şi alte documente oficiale; 

- nu purtaţi asupra dumneavoastră documente 
clasificate sau documente care să vă ateste 


naționalitatea şi ocupaţia, dacă nu vă sunt absolut 
necesare în îndeplinirea misiunii; 

- călătoriți, pe cât posibil, în ținută civilă, cu 
aspect cât mai decent şi neutru; 

- la plecarea de pe aeroportul de destinaţie, 
este de preferat să utilizați mijloacele de transport 
în comun, şi nu taxiul, pentru deplasarea către 
destinația finală; 

- în cazul în care utilizaţi taxiul, nu purtați 
discuţii cu şoferul acestuia din care să reiasă 
numele, gradul, funcția militară sau misiunea 
dumneavoastră, şi nu îi comunicaţi acestuia, cu 
exactitate, locul în care vă veţi desfăşura activitatea 
sau în care veţi locui; 

- pe timpul îndeplinirii misiunii sau al 
staționării în zona respectivă, evitați, în măsura 
posibilităților, să purtați articole de îmbrăcăminte 
sau accesorii cu specific militar; 

- informați-vă din timp în legătură cu 
amplasamentul structurilor de poliţie ale țării-gazdă 
sau ambasadei (consulatului) României; 

- dacă observați că sunteți urmărit, deplasaţi- 
vă urgent la cea mai apropiată stație de poliție sau 
într-o altă zonă sigură. 


Măsuri în cazul luării ca ostatic 

- în cazul în care decideți să nu opuneți 
rezistență şi să cooperaţi, înştiințaţi despre aceasta, 
în special în faza capturării (răpirii) dumneavoastră, 
pe cei care vă ţin ostatic; 

- încercați să vă păstraţi calmul şi să vă 
reveniți, cât mai rapid posibil, după capturare 
(răpire); 

- rețineți cât mai multe detalii referitoare la 
direcția şi durata deplasării, zgomote şi alte date 
care pot ajuta la identificarea locației în care vă 
aflați, precum şi numele, caracteristicile fizice, 
accentul şi particularităţile celor care vă rețin ca 
ostatic; 

- nu vă agravaţi inutil situaţia printr-un 
comportament agresiv faţă de terorişti, dacă este 
posibil, stabiliți relații pozitive, dar fiți precaut față 
de un comportament exagerat de prietenos al 
acestora, care ar putea disimula intenţia de a obține 
informaţii de la dumneavoastră; 

- nu discutați şi nu divulgați datele şi 
informațiile clasificate pe care le deţineţi şi evitaţi 
discuţiile pe teme politice sau ideologice; urmaţi 
instrucțiunile lor, dar încercați să vă păstraţi 
demnitatea; 

- rămânețţi activ din punct de vedere mental, 
citiți orice este posibil şi încercaţi să anticipaţi 
acțiunile întreprinse de terorişti în scopul izolării 
sau intimidării dumneavoastră; 

- în cazul în care sunteți interogat, adoptați o 
atitudine demnă, politicoasă şi calmă, formulaţi 
răspunsuri scurte, vorbiţi cât mai mult despre 
aspecte neesențiale, dar fiți precaut atunci când 
sunt abordate subiecte sensibile; 

- vorbiţi în termeni pozitivi despre domeniul 
în care vă desfăşurați activitatea şi despre ţara 
dumneavoastră, dar evitaţi să contraziceţi opiniile 
teroriştilor; 

- dacă sunteți forţat să prezentaţi autorităților 
solicitările teroriștilor, în scris sau inregistrat, 
spuneţi numai ceea ce vi se cere să spuneţi, evitând 
scuzele, apelurile sau pledoariile în apărarea 
dumneavoastră. 


În situaţia declanşării unei acțiuni de 
salvare a dumneavoastră: 

- inițial, până la identificare, forțele de 
intervenţie ar putea să vă considere unul dintre 
terorişti şi de aceea trebuie să vă întindeţi pe podea, 
să nu vă mişcaţi, fără instrucțiuni în acest sens din 
partea forțelor de intervenţie şi să cooperați chiar 
dacă sunteţi imobilizat şi încătuşat; 

- îndepărtaţi-vă de orice obiect care ar putea fi 
privit ca o armă; 

- pe cât posibil, păstraţi liniştea şi nu atrageți 
atenţia teroriştilor asupra dumneavoastră; 

- după eliberare, nu dați declaraţii către mass- 
media înainte de a primi instrucțiuni de la 
autoritățile militare abilitate. 


PROPUNERE 


e Organizarea unui grup de lucru, la nivel de specialişti din MApN, MAI, SRI etc., 
cu scopul dezvoltării Ghidului pentru aplicarea măsurilor preventive de protecție individuală 
a personalului Ministerului Apărării Naţionale împotriva acțiunilor teroriste. 

e Prezentarea spre studiu şi analiză a Ghidului pentru aplicarea măsurilor preventive 
de protecție individuală a personalului Ministerului Apărării Naţionale împotriva acțiunilor 
teroriste structurilor din cadrul MApN şi centralizarea observaţiilor acestora, pentru a fi 
studiate şi, eventual, introduse în documentul final, ce va urma procedura normală de validare 
şi implementare. 


COLOCVIU STRATEGIC este o publicaţie a Centrului de Studii Strategice de Apărare şi 
Securitate ce include rezumate ale temelor de cercetare ştiinţifică, conferinţelor, 

